

**โครงการฝึกอบรมความรู้ “การจัดทำระบบดูแลสุขภาพจิตในองค์กร”**

**1. ชื่อโครงการ** โครงการฝึกอบรมความรู้ “การจัดทำระบบดูแลสุขภาพจิตในองค์กร”

**2. ผู้รับผิดชอบ** สมาคมจิตแพทย์แห่งประเทศไทย

สมาคมนักจิตวิทยาคลินิกไทย

**3. หลักการและเหตุผล**

ด้วยสมาคมจิตแพทย์แห่งประเทศไทย ร่วมกับสมาคมนักจิตวิทยาคลินิกไทยได้สังเกตว่าปัญหาสุขภาพจิตของบุคคลากรในองค์กรได้รับความสนใจมากขึ้น เช่น ภาวะหมดไฟของบุคลากร เป็นต้น ปัญหาสุขภาพจิตดังกล่าวส่งผลต่อทั้งตัวบุคคลและประสิทธิภาพขององค์กร จึงจัดการอบรมเรื่องการจัดทำระบบดูแลสุขภาพจิตในองค์กร เพื่อให้ผู้เข้าอบรมเข้าใจและตระหนักถึงปัญหาสุขภาพจิต และประโยชน์ที่องค์กรจะได้รับจากการจัดให้มีการดูแลสุขภาพจิตในองค์กร รวมถึงเห็นภาพการจัดระบบดูแลสุขภาพจิตที่ดี และนำมาใช้พัฒนาระบบดูแลที่มีอยู่เดิมได้ โดยกำหนดจัดขึ้นในวันศุกร์ที่ 21 เมษายน 2566 เวลา 8.30 – 12.00 น. อบรมทางระบบออนไลน์ด้วยโปรแกรม Zoom

**4. วัตถุประสงค์**

4.1 เพื่อให้ผู้เข้ารับการอบรมได้พัฒนาความรู้ และตระหนักถึงปัญหาสุขภาพจิตของบุคลากรในองค์กร

4.2 เพื่อให้ผู้เข้ารับการอบรมมีเข้าใจแนวทางการดูแลสุขภาพจิตของบุคลากรในองค์กรและผู้เกี่ยวข้อง

**5. กลุ่มเป้าหมาย**

ผู้บริหาร ผู้รับผิดชอบงานทรัพยากรบุคคล นักวิชาการ และผู้สนใจทั่วไป

**6. กำหนดการ**

กำหนดการอบรมจัดทำระบบดูแลสุขภาพจิตในองค์กร วันศุกร์ที่ 21 เมษายน 2566

อบรมผ่านระบบออนไลน์ด้วยโปรแกรม Zoom

**8.30-8.45 น. ที่มาและความสำคัญของการจัดกิจกรรมสุขภาพจิตในองค์กร**

โดย ศ.นพ.ชวนันท์ ชาญศิลป์ นายกสมาคมจิตแพทย์แห่งประเทศไทย

และนางสุภาวดี นวลมณี นายกสมาคมนักจิตวิทยาคลินิกไทย

**8.45-9.15 น. ปัญหาสุขภาพจิตในองค์กร และผลกระทบและประโยชน์ของระบบดูแลสุขภาพจิตในองค์กร**

โดย ผศ.พญ.กมลพร วรรณฤทธิ์

นพ.สุทธา สุปัญญา

**9.15-10.15 น. องค์ประกอบที่สำคัญของระบบดูแลสุขภาพจิตในองค์กร ตัวอย่างขององค์กรที่มีระบบดูแลสุขภาพจิต**

โดย ผศ.พญ.กมลพร วรรณฤทธิ์

นพ.สุทธา สุปัญญา

เภสัชกร วีรวัฒน์ มีแก้ว บริษัทแจนเซ่น-ซีแลก จำกัด

**10.30-11.30 น. การจัดระบบดูแลสุขภาพจิตในระดับบุคคล และระดับทีมเพื่อลดปัญหา Burnout ในองค์กร**

โดย ดร.ภัทรวรรธน์ สุขยิรัญ นักจิตวิทยาคลินิกชำนาญการพิเศษ รพ ศรีธัญญา

นายธีระ เพ็ชรภา นักจิตวิทยาคลินิกชำนาญการ รพ ศรีธัญญา

**11.30-12.00 น. How to start? And resource**

โดย ดร.ภัทรวรรธน์ สุขยิรัญ นักจิตวิทยาคลินิกชำนาญการพิเศษ รพ ศรีธัญญา

นายธีระ เพ็ชรภา นักจิตวิทยาคลินิกชำนาญการ รพ ศรีธัญญา

**7. การสมัครเข้ารับการฝึกอบรม**

ผู้สนใจสามารถลงทะเบียนสมัครเข้ารับการฝึกอบรมได้ตั้งแต่วันที่ 1 มีนาคม ถึง วันที่ 7 เมษายน 2566 โดยไม่ต้องเสียค่าใช้จ่าย ผ่านทางคิวอาร์โค๊ตท้ายนี้

**8. การประเมินผล**

ประเมินความคิดเห็นและการมีส่วนร่วมของผู้เข้ารับการฝึกอบรม

**9.ผลที่คาดว่าจะได้รับ**

ผู้ผ่านการฝึกอบรมมีความรู้และเจตคติที่ดีในการพัฒนาและดูแลสุขภาพจิตของบุคลากรในองค์กร

......................................................................